
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 28ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  337/2011

ΘΕΜΑ: Έγκριση του πρωτοκόλλου προσωρινής – οριστικής παραλαβής του έργου «Ασφαλτόστρωση οδού Καταραχίου» (προσωρινή παραλαβή) με αριθμό μελέτης 1/08
    
Στον Πύργο και στο Δημοτικό Κατάστημα σήμερα την 29 του μηνός Αυγούστου, του έτους 2011, ημέρα Δευτέρα και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 39587/25-8-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).
      
Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 
1. Καννής Ευστάθιος – Πρόεδρος, 2. Σκαρτσιάρης Παναγιώτης – Αντιπρόεδρος, 3. Τζουανόπουλος Δημήτριος – Γραμματέας, 4.Καράμπελας Αντώνιος,5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13.  Τζίνη Διονυσία, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Λιατσής Γαβριήλ – Επικεφαλής της Μείζονος Μειοψηφίας, 19. Ανδριόλας Γεώργιος, 20. Γιαννακούλιας Θεόδωρος, 21. Σεϊντής Βασίλειος, 22. Λιατσής Δημήτριος, 23. Γεράνιος Κων/νος, 24. Αγγελακοπούλου Ανδριάνα, 25. Γιάνναρος Χρήστος – Επικεφαλής της παράταξης «Λαϊκή Συσπείρωση», 26. Καραμπέτσος Αθανάσιος, 27. Σεφερλής  Ιωάννης – Επικεφαλής  της παράταξης «Ανταρσία στο Δήμο Πύργου».
ΑΠΟΝΤΕΣ: 1. Κοτσιλίμπας Γεώργιος, 2. Ζέκιος Λεωνίδας, 3. Φραγκαντώνης Παναγιώτης, 4. Αργυρόπουλος Ιωάννης του Παναγιώτη, 5. Δημόπουλος Φώτιος, 6. Κουρμπανάς Γεώργιος, οι οποίοι δεν προσήλθαν, αν και η πρόσκληση τους επιδόθηκε νομίμως.
Επίσης για το συγκεκριμένο θέμα με την αριθ. πρωτ. 39587/25-8-2011 έγγραφη πρόσκληση του Προέδρου, προσκλήθηκε στη συνεδρίαση και ο Πρόεδρος της Δ.Κ Πύργου κ. Σπυρίδων Δαρζέντας, ο οποίος δεν προσήλθε. Τον Πρόεδρο της Δ.Κ αναπλήρωσε νομίμως [άρθρο 81 παρ. 3 του ν. 3852/10] ο Αντιπρόεδρος κ.  Γεώργιος Λαμπρόπουλος.
   
Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 5 (δ) θέμα της ημερήσιας διάταξης με τίτλο: [Έγκριση του πρωτοκόλλου προσωρινής – οριστικής παραλαβής του έργου «Ασφαλτόστρωση οδού Καταραχίου» (προσωρινή παραλαβή) με αριθμό μελέτης 1/08] και ανέφερε:

«Η Δ/νση Τεχνικών Υπηρεσιών του Δήμου με το αριθ. 2807/11 έγγραφό της, εισηγείται στο Δημοτικό Συμβούλιο την έγκριση του πρωτοκόλλου προσωρινής - οριστικής παραλαβής του έργου «Ασφαλτόστρωση οδού Καταραχίου» με αριθ. μελέτης 1/08, για το οποίο η κατά έργο αρμόδια επιτροπή παραλαβής, [αποτελούμενη από τους κ.κ. Παναγόπουλο Βασίλειο Δημ/κό Σύμβουλο, Άγγελο Τσίκα Πολ. Μηχανικό Δήμου και Χαράλαμπο Δημητρακόπουλο], που ορίστηκε με την υπ’ αριθ. 35019/7407/2011 απόφαση της Αποκεντρωμένης Διοίκησης Πελοποννήσου Δυτικής Ελλάδος και Ιονίου, πήγε  στις 5/7/2011 στον τόπο του έργου προς παραλαβή των εκτελεσθεισών εργασιών που εγκρίθηκαν με την αριθ. 198/08 απόφαση της Δημαρχιακής Επιτροπής του πρώην Δήμου Πύργου.

Η Επιτροπή παραλαβής έχοντας υπόψη την από 21-8-2008 τελική επιμέτρηση των εργασιών της επιβλέπουσας Μηχανικού κας Έλενας Περιστεροπούλου, θεωρημένη από τον Προϊστάμενο του Τμήματος Τεχνικών Έργων  κ. Ράλλη Παναγιώτη, τις παρέλαβε, σύμφωνα με τις διατάξεις του ν. 1418/84 και προτείνει, η παραλαβή να θεωρηθεί προσωρινή».

Κατόπιν ο Πρόεδρος κάλεσε τους Δημοτικούς Συμβούλους και τον Πρόεδρο της Δ.Κ Πύργου, ν’ αποφασίσουν επί της εισήγησης της Τεχνικής Υπηρεσίας του Δήμου.
Το Δημοτικό Συμβούλιο Πύργου

Λαμβάνοντας υπόψη:

· Τις διατάξεις του άρθρου 65 του ν. 3852/10

· Το Ν. 1418/84
· Την υπ’ αριθ. 35019/7407/2011 απόφαση ορισμού της επιτροπής παραλαβής 

· Το πρωτόκολλο προσωρινής παραλαβής του έργου και

· Το  αριθ. 2807/11 έγγραφο της Δ/νσης Τεχνικών Υπηρεσιών του Δήμου, 

 μετά από διαλογική συζήτηση,

Α π ο φ α σ ί ζ ε ι 


Ομόφωνα εγκρίνει το πρωτόκολλο προσωρινής παραλαβής του έργου: «Ασφαλτόστρωση οδού Καταραχίου»  με αριθ. μελέτης 1/08, σύμφωνα με την πρόταση της αρμόδιας επιτροπής παραλαβής.

Ο Δημοτικός Σύμβουλος κ. Παναγιώτης Σκαρτσιάρης  κατά την ψηφοφορία που διεξήχθη για το θέμα βρέθηκε απών.
Η παρούσα απόφαση έλαβε αύξοντα αριθμό 337/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ                 ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 7  –  9 - 2011

Ο ΔΗΜΑΡΧΟΣ

ΜΕΔ

